Reprezentanții guvernelor statelor membre au adoptat de comun acord o declarație privind instituirea Agenției Europene pentru Securitatea Rețelelor Informatice și a Datelor. Agenția funcționează ca punct de referință, inspirând încredere în virtutea independenței sale, a calității consultanței pe care o acordă și a informațiilor pe care le difuzează, a transparenței procedurilor și metodelor de funcționare, precum și a eforturilor în îndeplinirea sarcinilor atribuite. (Decizia Consiliului din 19 februarie 2004, luată în temeiul articolului 251 din tratat).

Obiective 1. Agenția consolidează capacitatea Comunității, a statelor membre și a comunității de afaceri de a preveni, a aborda și a răspunde la problemele de securitate a rețelelor informatice și a datelor. 2. Agenția furnizează asistență și oferă consultanță Comisiei și statelor membre în probleme legate de securitatea rețelelor informatice și a datelor care sunt de competența sa. 3. Agenția dobândește un nivel înalt de expertiză, pe care o folosește pentru a stimula o cooperare largă între agenții din sectoarele public și privat. 4. Agenția colaborează cu Comisia, în cazul în care este solicitată, în elaborarea legislației comunitare în domeniul securității rețelelor informatice și a datelor.

Sarcini Agenția: (a) colectează informațiile corespunzătoare pentru analiza riscurilor prezente și emergente care pot avea impact asupra rețelelor de comunicații electronice; (b) furnizează consultanță și asistență Parlamentului European, Comisiei și organismelor europene sau organismelor naționale competente; (c) consolidează cooperarea dintre diferiți agenți care operează în acest domeniu; (d) facilitează cooperarea în ceea ce privește elaborarea unor metodologii comune pentru a aborda probleme de securitate a rețelelor informatice și a datelor; (e) contribuie la sensibilizarea utilizatorilor privind problemele de securitate a rețelelor informatice și a datelor; (f) colaborează cu Comisia și cu statele membre în dialogul lor cu întreprinderile din acest domeniu; (g) urmărește elaborarea standardelor; (h) informează Comisia cu privire la cercetările din domeniul securității rețelelor informatice și a datelor; (i) promovează activități de analiză a riscurilor, soluții privind măsurile de prevenire; (j) contribuie la cooperarea cu țările terțe.

1. Consiliul de administrație 1. Este compus dintr-un reprezentant al fiecărui stat membru, din trei reprezentanți numiți de Comisie, precum și din trei reprezentanți, fără drept de vot, fiecare din aceștia reprezentând unul dintre următoarele grupuri: (a) industria tehnologiei informației și comunicațiilor; (b) grupurile de consumatori; (c) experți universitari în securitatea rețelelor informatice și a datelor. 2. Membrii consiliului pot fi înlocuiți de supleanți. 2. Directorul executiv 1. Agenția este condusă de un director executiv, care este independent în exercitarea prerogativelor sale. 2. Mandatul directorului executiv este de cel mult cinci ani. 3. Auditul extern Curtea de Conturi. 4. Auditul intern Auditorul intern al Comisiei. 5. Autoritatea de descărcare de gestiune Parlamentul, la recomandarea Consiliului.

Bugetul definitiv 2006: 6,9 (6,3) milioane de euro (100 % subvenție comunitară). Situația personalului la 31 decembrie 2006: 44 (38) de posturi prevăzute în schema de personal dintre care ocupate: 38 (35) 8 (15) alte posturi Total personal: 46 (50) responsabil de sarcini: - operaționale: 24 (22) - administrative: 22 (28)